தீயணைப்பான்
[[படிமம்:FireExtinguisherABC.jpg|thumb|170px|தீயணைப்பான்]]
 '''தீயணைப்பான்''' (Fire Extinguisher) என்பது [[குடியிருப்பு கட்டிடங்கள்]], வணிக வளாகங்கள், [[தொழிற்சாலைகள்]] போன்றவற்றில் ஏற்படும் சிறிய அல்லது கட்டுப்படுத்தக்கூடிய தீப் பற்றல், பரவல்களை தடுத்துத் தீ அணைக்க உதவும் ஒரு கருவி ஆகும். வண்டிகளில் பயன்படும் சிறிய ரக 500 கிராம் தீயணைப்பான்கள் முதல் பெரிய தொழிற்சாலைகளில் பயன்படும் 14 [[கிலோ கிராம்|கிலோ]] தீயணைப்பான்கள் வரை இன்று பல அளவுகளில் தீயணைப்பான்கள் கிடைக்கப்பெறுகின்றன. இவை பொதுவாக இரண்டு முறைகளில் தயாரிக்கப்படுகின்றன. முதலாவது அழுத்தம் கொடுக்கப்பட்ட தீயணைப்பான். இவ்வகை தீயணைப்பான்களில் நீர், [[வளிமம்]] (வாயு) போன்ற அடிப்படை தீயணைப்புக் காரணிகள் அதிக அழுத்தத்தில் அடைக்கப்படுகின்றன. மற்றது அழுத்தம் உண்டாக்கவல்ல தீயணைப்பான். இவ்வகை தீயணைப்பான்களில் அடிப்படை தீயணைப்பு காரணிகளான வேதிப்பொருள்கள் ஒரே உருளையின் இருவேறு கண்ணாடி குடுவைக்குள் வைக்கப்படுகின்றன. இந்த வகை தீயணைப்பான்களின் தலை தாக்கப்படும்பொழுது இந்த [[கண்ணாடி குடுவை]] உடைந்து, இரண்டு [[வேதிப்பொருள்]]களும் ஒன்று சேர்கின்றன. இதனால் ஏற்படும் வேதிவினையால் உருவாகும் புதிய வேதிப்பொருள் அதிக அழுத்தத்தில் விரைந்து வெளியேறி நெருப்பை அணைக்கிறது.
 
 == வரலாறு ==
 
 முதன்முதலில், 1723ம் ஆண்டு தீயணைப்பான் என்ற கருவி கண்டுபிடிக்கப்பட்டது. [[இங்கிலாந்து|இங்கிலாந்தைச்]] சேர்ந்த ''[[ஆம்புரோசு காட்ஃப்ரே]]'' என்பவரால் கண்டுபிடிக்கப்பட்ட இது இன்றைய புதிய தீயணைப்பான்களுக்கு முன்னோடியான ஒரு கருவி. இதில் தீயை அணைக்க உதவும் [[நீர்மம்|நீர்மமும்]], [[வெடிமருந்து]]ம் ஒரே பெட்டியின் இருவேறு அறைகளில் இருக்கும். தீவிபத்து (தீப்பற்று நிகழ்வு) ஏற்படும் சமயங்களில் பெட்டி வெடித்து, நீர்மம் (திரவம்) வெளியேறுவதால் தீ அணைக்கப்பட்டது.&lt;br /&gt; 
 இதன் பிறகு, 1819ம் ஆண்டு இங்கிலாந்தை சேர்ந்த ''[[சார்சு வில்லியம் மாண்பை]]'' நவீன தீயணைப்பானை உருவாக்கினார். இதில் இவர் [[பொட்டாசியம்]] கார்பனேட் கலவையையும் அழுத்தப்பட்ட காற்றையும் பயன்படுத்தினார்.
 
 இதன் பிறகு 1881ம் ஆண்டு இங்கிலாந்தை சேர்ந்த [[ரீட் &amp; காம்பல்]] என்ற நிறுவனத்தால் அழுத்தம் உண்டாக்கவல்ல தீயணைப்பான்களும், 1905 ம் ஆண்டில் [[ரஷ்யா|உருசியாவைச்]] சேர்ந்த [[அலெக்சாண்டர் லாரன்ட்]]என்பவரால் [[வேதிநுரை தீயணைப்பான்]]களும் , 1924ம் ஆண்டு [[ஐக்கிய அமெரிக்கா|அமெரிக்காவை]] சேர்ந்த வால்டர் கிட்டி நிறுவனத்தால் [[கார்பன்-டை-ஆக்சைடு|கார்பன்-டை-ஆக்சைடை]] அடிப்படையாக கொண்ட தீயணைப்பான்களும் கண்டுபிடிக்கப்பட்டன.&lt;br /&gt; 
 பொதுவாக நாற்பதுகளின் இறுதியிலும், ஐம்பதுகளின் தொடக்கத்திலும் அமெரிக்கர்களால் அதிகமாக பயன்படுத்தப்பட்ட காலன் 1211 மற்றும் காலன் 1301 ஆகிய [[வளிமம்|வளிமங்கள்]] (வாயுகள்) 1970 களில் ஐரோப்பாவுக்கும் பரவியது. எனினும் இந்த வளிமங்கள் [[சூழ்நிலை சீர்கேடு|சூழ்நிலை சீர்க் கேட்டை]] உருவாக்கவல்லது என்ற காரணத்தால் [[ஐரோப்பா]] மற்றும் [[ஆத்திரேலியா|அவுத்திரேலிய]] நாடுகளில் தடைசெய்யப்பட்டது. இந்தியாவில் இந்த வளிமம் 1997ம் ஆண்டு முதல் தடைசெய்யப்பட்டுள்ளது&lt;ref&gt;http://www.indianexpress.com/oldStory/66169/&lt;/ref&gt;. இருப்பினும் அமெரிக்கா, ஆசியா, நடு கிழக்கு நாடுகளில் இந்த வளிமம் இன்னும் அதிக அளவு பயன்பாட்டில் உள்ளது.
 
 == வேலைசெய்யும் முறை ==
 
 [[படிமம்:Fire triangle ta.svg|thumb|right|250px|[[தீ முக்கோணம்|நெருப்பு முக்கோணம்]]]]
 பொதுவாக தீயணைப்பான்கள் நெருப்பு முக்கோண அடிப்படையில் இயங்குகின்றன. அதாவது ஓர் இடத்தில் தீ உருவாக அல்லது பரவ ''[[வெப்பம்]], [[எரிபொருள்]]'' மற்றும் ''[[ஆக்சிசன்]]'' ஆகிய மூன்றும் முக்கிய காரணிகளாக உள்ளன. எனவே இவை மூன்றில் ஏதாவது ஒன்றை நீக்கும்பொழுது நெருப்பு அணைக்கப்படுகின்றது. இதன் அடிப்படையில் குளிர்வித்தல், போர்த்துதல் ஆகிய முறைகளில் தீ அணைக்கப்படுகின்றது.
 
 === குளிர்வித்தல் ===
 
 இந்த முறையில் தீப்பிடித்த பகுதிகளில் நீர் போன்ற குளிர்விப்பான்கள் அதிக அழுத்தத்தில் செலுத்தப்படுகின்றன. இதனால் வெப்பம் நீக்கப்படுவதால் தீ கட்டுப்படுத்தப்படுகின்றது.
 
 === போர்த்துதல் ===
 
 இந்த முறையில் தீப்பிடித்த பொருள்களில் சில வேதிப்பொருட்கள் அதிக அழுத்தத்தில் செலுத்தப்படுகின்றன. இதனால் ஏற்படும் நுரை தீப்பிடித்த பொருள்களின் மேல் படிகின்றன. இதனால் அந்தப் பொருள்களுக்கு ஆக்சிசன் தொடர்பு துண்டிக்கப்படுவதால், நெருப்பு அணைக்கப்படுகின்றது.
 
 == வகைப்பாடு ==
 
 தீயணைப்பான்கள் பொதுவாக விபத்துக்கான எரிபொருள் அல்லது விபத்துக்கான காரணி ஆகியவற்றின் அடிப்படையில் பல வகைகளில் வகைப்படுத்தப்படுகின்றன. இந்த வகைப்பாடு நாட்டுக்கு நாடு வேறுபடும்.
 
 === தேசிய தீவிபத்து தடுப்புக் கழகத்தின் தீவிபத்து வகைப்பாடு ===
 
 தேசிய தீவிபத்து தடுப்புக் கழகம் என்பது ஒரு அமெரிக்க தேசிய நிறுவனம் ஆகும். இதன்விபத்து தடுப்பு தரநிர்ணயம் உலகின் சில நாடுகாளால் பின்பற்றபடுகின்றன. இது தீவிபத்துகளை பின்வரும் நான்கு முறையில் பகுத்துள்ளது.&lt;br /&gt;
 '''A பிரிவு தீவிபத்து:''' [[காகிதம்]], [[மரம்]], [[ரப்பர்]], [[நெகிழி]] போன்ற பொருட்களால் உண்டாகும் தீவிபத்துகள்.&lt;br /&gt;
 '''B பிரிவு தீவிபத்து:''' [[எண்ணெய்]], [[கரைப்பான்]], [[பெட்ரோல்]] போன்ற திரவ பொருட்களால் உண்டாகும் தீவிபத்துகள்.&lt;br /&gt;
 '''C பிரிவு தீவிபத்து:''' மின்சாதன பொருட்களால் உண்டாகும் தீவிபத்துகள்.&lt;br /&gt;
 '''D பிரிவு தீவிபத்து:''' [[மக்னீசியம்]], [[பொட்டாசியம்]], [[சோடியம்]], [[பாசுபரசு]] போன்ற எளிதில் தீபபற்றக்கூடிய உலோகங்களால் உண்டாகும் தீவிபத்துகள்.
 
 === இந்திய தீவிபத்து வகைப்பாடு ===
 
 இந்திய அளவில் தீவிபத்தானது பின்வரும் முறையில் ஐந்து வகையாக பகுக்கப்பட்டுள்ளது&lt;ref&gt;{{Cite web |url=http://www.vakilno1.com/bareacts/factoriesact/factoriesact.htm |title=காப்பகப்படுத்தப்பட்ட நகல் |access-date=2009-07-03 |archive-date=2009-07-24 |archive-url=https://web.archive.org/web/20090724023031/http://www.vakilno1.com/bareacts/factoriesact/factoriesact.htm |url-status=dead }}&lt;/ref&gt;.&lt;br /&gt;
 '''A பிரிவு தீவிபத்து:''' [[காகிதம்]], [[மரம்]], [[ரப்பர்]], [[நெகிழி]] போன்ற பொருட்களால் உண்டாகும் தீவிபத்துகள்.&lt;br /&gt;
 '''B பிரிவு தீவிபத்து:''' [[எண்ணெய்]], [[கரைப்பான்]], [[பெட்ரோல்]] போன்ற நீர்ம பொருட்களால் உண்டாகும் தீவிபத்துகள்.&lt;br /&gt;
 '''C பிரிவு தீவிபத்து:''' எளிதில் [[தீப்பற்றக்கூடிய வளிமங்கள்|தீப்பற்றக்கூடிய வளிமங்களால்]] உண்டாகும் தீவிபத்துகள்.&lt;br /&gt;
 '''D பிரிவு தீவிபத்து:''' [[மக்னீசியம்]], [[பொட்டாசியம்]], [[சோடியம்]], [[பாசுபரசு]] போன்ற எளிதில் [[தீப்பற்றக்கூடிய உலோகங்கள்|தீப்பற்றக்கூடிய உலோகங்களால்]] உண்டாகும் தீவிபத்துகள்.&lt;br /&gt;
 '''E பிரிவு தீவிபத்து:''' [[மின்சாதன பொருட்கள்|மின்சாதன பொருட்களால்]] உண்டாகும் தீவிபத்துகள்.
 
 == பயன்பாடு ==
 
 மேற்கூறிய இந்திய தீவிபத்து வகைப்பாட்டின் படி தீயணைப்பான்களின் பயன்பாடு பின்வரும்படி நிர்ணயக்ககப்பட்டுது.
 
 === நீர் தீயணைப்பான் ===
 
 இவ்வகை தீயணைப்பான்களில் தீயணைப்பு கருவியாக நீர் பயன்படுகிறது. நீரை வேகமாக பீய்ச்சியடிக்க [[கார்பன்-டை-ஆக்சைடு]] பயன்படுகிறது. இவ்வகை தீயணைப்பான்கள் '''A''' வகை விபத்துகளை தடுக்க பயன்படுகின்றன. இவை குளிர்வித்தல் முறையில் செயல்படுகின்றன.
 
 === வேதிநுரை தீயணைப்பான் ===
 
 இவ்வகை தீயணைப்பான்களில் குறிப்பிட்ட வேதிப்பொடிகள் தீயணைப்பு கருவியாக பயன்படுத்தப்படுகின்றது. வேதிப்பொடிகளை வேகமாக பீய்ச்சியடிக்க [[நைட்ரசன்]] பயன்படுத்தப்படுகின்றது. இவ்வகை தீயணைப்பான்கள் '''A &amp; b''' வகை விபத்துகளை தடுக்க பயன்படுகின்றன. இவை போர்த்துதல் முறையில் தீயை அணைக்கின்றன .
 
 === உலர் வேதிப் பொடி தீயணைப்பான் ===
 
 இவ்வகை தீயணைப்பான்களில் [[அம்மோனியம் பாஸ்ப்பேட்]] போன்றவை தீயணைப்பு கருவியாக பயன்படுகின்றது. இவ்வகை தீயணைப்பான்கள் '''A,B,C &amp; E''' வகை விபத்துகளை தடுக்க பயன்படுகின்றன. இவை போர்த்துதல் முறையில் தீயை அணைக்கின்றன.
 
 === கார்பன்-டை-ஆக்சைடு தீயணைப்பான் ===
 
 இவ்வகை தீயணைப்பான்களில் கார்பன்-டை-ஆக்சைடு தீயணைப்பு கருவியாக பயன்படுத்தப்படுகின்றது. இவ்வகை தீயணைப்பான்கள் '''B,C &amp; E''' வகை விபத்துகளை தடுக்க பயன்படுகின்றன. இவை போர்த்துதல் முறையில் தீயை அணைக்கின்றன.
 
 === சிறப்பு உலர்வேதிப்பொடி தீயணைப்பான் ===
 
 இவ்வகை தீயணைப்பான்களில் பல்வேறு வேதிப்பொடிகள் (உலோகத்துக்கு உலோகம் மாறுபடும்) தீயணைப்பு கருவியாக பயன்படுகின்றது. இவ்வகை தீயணைப்பான்கள் '''D''' வகை விபத்துகளைத் தடுக்க பயன்படுகின்றன. இவை போர்த்துதல் முறையில் தீயை அணைக்கின்றன.
 
 == தீயணைப்பான் அட்டவணை ==
 
 [[படிமம்:Fire chart.JPG|700px]]&lt;br /&gt;
 மேற்கூறிய அட்டவணை பொதுவாகப் பயன்படும் தீயணைப்பான்களை அடிப்படையாகக்கொண்டு, இந்திய அரசின் தீவிபத்து வகைப்பாட்டின் படி தயாரிக்கப்பட்டது.
 
 == இதையும் பார்க்கவும் ==
 
 [[நெருப்பு]]
 
 == மேற்கோள்கள் ==
 &lt;references /&gt;
 
 [[பகுப்பு:தீ]]